தியூசல்டோர்ஃபு

தியூசல்டோர்ஃபு (Düsseldorf ) செருமனியின் வடக்கு ரைன்-வெஸ்பாலியா மாநிலத்தின் தலைநகரமும் ரைன்-ரூர் பெருநகரப்பகுதியின் மையமும் ஆகும்.

பன்னாட்டு வணிகம் மற்றும் நிதி மையமாக விளங்கும் தியூசல்டோர்ஃபு ஆடை வடிவமைப்பு/புதுப் பாங்கு மற்றும் வணிகச் சந்தைகளுக்குப் பெயர் பெற்றது. ஐரோப்பிய பெருநகரத் தொகுப்பின் மையத்தில் அமைந்துள்ள இந்த நகரம் ஐந்து ஃபார்ட்ச்சூன் குளோபல் 500 நிறுவனங்களுக்கும்  பல செருமானிய பங்குச்சந்தைக் குறியீட்டெண்ணில் (டாக்ஸ்) உள்ள நிறுவனங்களுக்கும்  தலைமையகமாக விளங்குகிறது. இங்குள்ள மெஸ் தியூசல்டோர்ஃபு என்ற சந்தைப்படுத்தல் நிறுவனம் உலகின் வணிகச் சந்தைகளில் ஐந்தில் ஒன்றுக்கு அண்மித்த அளவில் ஒழுங்குபடுத்துகிறது.

பண்பாட்டில், தியூசல்டோர்ஃபின் நுண்கலை சங்கமான குன்ஸ்டாக் அகாதெமி டுசல்டோர்ஃப் பெயர்பெற்றது. துவக்ககால இலத்திரனியல் இசை மீதான தாக்கத்திற்கும் (கிராஃப்ட்வொர்க்) மிகப்பெரும் சப்பானிய குடியேற்றத்திற்கும் அறியப்பட்டது. ரைன் ஆற்றங்கரையில் ஒவ்வொரு ஆண்டும் சூலையில் நடத்தப்படும் ரைன் மீதான பெரும் சந்தை விழாவிற்கு 4.5 மில்லியன் மக்கள் வருகை தருகின்றனர்.

நகர எல்லைக்குள் உள்ள மக்கள்தொகை கொண்டு செருமனியின் ஏழாவது மிகப்பெரும் நகரமாக விளங்குகிறது. பெருநகரப் பகுதியில் 1.5 மில்லியன் மக்கள்தொகை கொண்டு  நாட்டின் ஐந்து உலக நகரங்களில் ஒன்றாக திகழ்கிறது. 2009ஆம் ஆண்டுக்கான மெர்சரின் உலக வாழ்க்கைத்தர கணக்கெடுப்பில் தியூசல்டோர்ஃபு உலகளவில் ஆறாவதாகவும் செருமனியில் முதலாவதாகவும் வந்துள்ளது.

மேற்கோள்கள்

வெளியிணைப்புகள் 

 Wikidus.de The Wiki for Düsseldorf
 Düsseldorf  Official English website of the city
 visitduesseldorf.de Official Düsseldorf Tourist Board
 Düsseldorf City Panoramas
 Burrying the Hoppeditz: Carnival in Düsseldorf

செருமானிய நகரங்கள்